বাংলা বলায় দুই পরিযায়ী শ্রমিককে আটকে রাখার অভিযোগ

ওয়েব ডেস্ক:  আবারও বাংলা বলায় পরিযায়ী দুই শ্রমিক (Immigrant Worker) ভাইকে আটকে রাখার অভিযোগ। অভিযোগ হরিয়ানা পুলিশের বিরুদ্ধে। দুই শ্রমিকের বাড়িতে আছেন অসহায় বৃদ্ধ মা। তাঁদের বাড়ি উত্তর ২৪ পরগনার (North 24 Pargana) বসিরহাট (Basirhut) মহাকুমার মাটিয়া থানার উত্তর দেবীপুর এলাকায়।

পুলিশ সূত্রে খবর, রুবিকুল আলি ও জাফর আলি দুই ভাই। ক্যাটারিং-এর কাজ করতে হরিয়ানায় গিয়েছিল দু’মাস আগে। কিন্তু হঠাৎই এক সপ্তাহ আগে হরিয়ানা পুলিশ তাদের ধরে নিয়ে যায়। একবারই বাড়ির লোকের সঙ্গে তাঁরা কথা বলতে পেরেছিল। তারপর থেকেই মায়ের সঙ্গে যোগাযোগ বিচ্ছিন্ন তাঁদের। মা ও এলাকার মানুষের অভিযোগ শুধু বাংলা ভাষা বলার কারণে তাদেরকে হরিয়ানা পুলিশ আটকে রেখেছে। প্রয়োজনীয় কাগজপত্র দেখানোর পরেও কোনও রকম সুরাহা হচ্ছেনা বলে দাবি তাঁদের পরিবারের।

আরও পড়ুন: আজ আরামবাগ ও ঘাটাল নিয়ে গুরুত্বপূর্ণ বৈঠকে অভিষেক বন্দ্যোপাধ্যায়

দুই ভাই একসঙ্গে হরিয়ানায় শ্রমিকের কাজ করতে গেছে। আর বাড়িতে তাদের বৃদ্ধ মা একাই থাকে। দুই ভাই টাকা পাঠায় তাই তার মায়ের খাওয়া-দাওয়া চলে। কিন্তু হঠাৎ তাদেরকে হরিয়ানা পুলিশ আটক করে রাখায় ভীষণ বিপাকে পড়েছে তাঁদের মা। ওই মহিলার দাবি, তার দুই সন্তানকে বাড়ি ফিরিয়ে দেওয়া হোক।

দেখুন আরও খবর: